Unha **secuencia sinal de recombinación** ou **RSS** (do inglés *Recombination signal sequence*) é unha secuencia conservada de ADN non codificante que é recoñecida polo complexo encimático RAG1/RAG2 durante a recombinación V(D)J en células B e T inmaturas. As secuencias sinal de recombinación guían o complexo encimático aos segmentos xénicos V, D e J que sufrirán a recombinación durante a formación das rexións variables das cadeas pesadas e lixeiras dos receptores de célula T e moléculas de inmunoglobulinas.

Estrutura
---------

Rexións altamente conservadas de secuencias de ADN heptámero e nomámero.
As RSS están formadas por secuencias heptámero conservadas (de 7 pares de bases), secuencias espazadoras e secuencias nomámero conservadas (de 9 pares de bases), que están adxacentes ás secuencias V, D e J na rexión do ADN da cadea pesada e ás secuencias V e J da rexión do ADN da cadea lixeira. As secuencias espazadoras están localizadas entre as secuencias heptámero e nonámero e presentan unha secuencia de nucleótidos variada pero son sempre ou de 12 ou de 23 pares de bases de longo. A diferenza das secuencias espazadoras, as secuencias heptámero son xeralmente CACAGTG, e os primeiros tres nucleótidos están moi conservados. Os nonámeros son xeralmente ACAAAAACC, e os pares de bases A/T están tamén moi conservados. O complexo encimático RAG1/RAG2 segue a regra 12-23 cando une os segmentos V, D e J, que consiste en aparear o espazador de 12 pares de bases das RSS con outro espazador de 23 pares de bases. Isto impide que dous xenes diferentes que codifican a mesma rexión se recombinen (ex. recombinación V-V). As RSSs están localizadas entre os segmentos V, D e J da liña xerminal do ADN de linfocitos B e T en maduración e son eliminadas do produto ARNm de Ig final despois de que se completa a recombinación V(D)J.

Función
-------

O complexo encimático RAG1/RAG2 recoñece a secuencia heptámera que flanquea as rexións codificantes V e J e corta os extremos 5', liberando o tramo intermedio de ADN entre as rexións codificantes V e J.
O complexo encimático RAG1/RAG2 recoñece as secuencias heptámeras que flanquean as rexións codificantes V e J e corta os extremos 5', liberando o tramo intermedio de ADN entre as rexións codificantes V e J. Na rexión de ADN que codifica a cadea pesada, o complexo encimático RAG1/RAG2 recoñece as RSS que flanquean os segmentos D e J e xúntaos, formando un bucle que contén o ADN situado en medio. Despois, o complexo RAG1/RAG2 introduce unha amosega no extremo 5' dos heptámeros da RSS adxacentes ás rexións codificantes dos segmentos D e J, eliminando permanentemente o bucle de ADN intermedio e creando unha rotura de dobre febra que é reparada polos encimas recombinases VDJ. Estre proceso repítese para unir V a DJ. No rearranxo da cadea lixeira, só se xuntan os segmentos V e J.

Trastornos e doenzas relacionadas
---------------------------------

### cRSS

As RSS crípticas (cRSS) son secuencias xénicas que lembran auténticas RSS e son ás veces confundidas con elas polo complexo encimático RAG1/RAG2. Recombinar unha RSS cunha cRSS pode causar unha translocación cromosómica, o que pode orixinar un cancro.

### Síndrome de Omenn

Algúns nenos nacidos con SCIDS autosómicas recesivas carecen de copias funcionais dos xenes que codifican o complexo encimático RAG1/RAG2 debido a algunha mutación de cambio de sentido. Estes nenos producen un complexo encimático RAG1/RAG2 non funcional que non pode recoñecer as RSS e, por tanto, non pode iniciar efectivamente a recombinación V(D)J. Este trastorno caracterízase pola falta de células B e T funcionais.

Notas
-----

1. 1 2 3 4 5 6 7 8 9 10 11 12  Owen, Judith A.; Punt, Jenni; Stranford, Sharon A. (2013). *Kuby Immunology*. New York: W.H. Freeman and Company. pp. 233–235.
2. 1 2  Schatz, David G.; Oettinger, Marjorie A.; Schlissel, Mark S. (1992). "V(D)J Recombination: Molecular Biology and Regulation". *Annual Review of Immunology* **10**: 259–283.
3. 1 2 3 4 5  Roth, David B. (2014). "V(D)J Recombination: Mechanism, Errors, and Fidelity". *Microbiology Spectrum*: 1–11.
4. 1 2  Rodgers, Karla (2017). "Riches in RAGs: Revealing the V(D)J Recombinase Through High-Resolution Structures". *Cell Press* **42**: 72–84. doi:10.1016/j.tibs.2016.10.003.
5. 1 2 3  Buckley, Rebecca H. (2004). "Molecular Defects in Human Severe Combined Immunodeficiency And Approaches to Immune Reconstitution". *Annual Review of Immunology*: 625–655.
6. 1 2  Elnour, Ibtisam B; Ahmed, Shakeel; Halim, Kamel; Nirmala, V (2007). "Omenn's Syndrome: A rare primary immunodeficiency disorder". *Sultan Qaboos University Medical Journal*: 1–6.

|  |  |
| --- | --- |
| Control de autoridades | 
* Wd: Q7302710
* MAG: 157402786

 |